b"\n_START_ARTICLE_\nCodificaci\xc3\xb3 multivista\n_START_PARAGRAPH_\nEls sistemes d'adquisici\xc3\xb3 multi-vista s\xc3\xb3n aquells que prenen seq\xc3\xbc\xc3\xa8ncies de v\xc3\xaddeo gravades al mateix temps des de m\xc3\xbaltiples c\xc3\xa0meres, per a oferir sobre tecnologies 3D una visi\xc3\xb3 amb punt de vista lliure (FVT, Free viewpoint television). Per poder-ho dur a terme es necessita un sistema de c\xc3\xa0meres configurades i calibrades amb precisi\xc3\xb3 que proporcionin certa informaci\xc3\xb3 al codificador, com la posici\xc3\xb3 exacta des de la que s'est\xc3\xa0 gravant respecte d'una matriu establerta pr\xc3\xa8viament, el punt focal, la posici\xc3\xb3 relativa entre les diferents c\xc3\xa0meres, etc. En aquest cas les seq\xc3\xbc\xc3\xa8ncies de v\xc3\xaddeo acostumen a compartir contingut i per tant, l'efici\xc3\xa8ncia en la codificaci\xc3\xb3 pot augmentar si passem d'un sol punt de vista a un sistema multi-vista explotant les similituds entre les diferents seq\xc3\xbc\xc3\xa8ncies reduint al mateix temps la redund\xc3\xa0ncia temporal._NEWLINE_La necessitat per a la codificaci\xc3\xb3 de v\xc3\xaddeo multi-vista est\xc3\xa0 impulsada per dos desenvolupaments tecnol\xc3\xb2gics recents: les noves tecnologies de pantalles tridimensionals i la creixent utilitzaci\xc3\xb3 de m\xc3\xbaltiples conjunts de c\xc3\xa0meres. Existeixen una varietat d'empreses que ja estan comencen a produir tecnologies de visualitzaci\xc3\xb3 en 3D que no necessiten ulleres i que poden ser vistes per diverses persones al mateix temps. Els resultats obtinguts amb aquestes pantalles 3D demostren el potencial de crear un mercat de v\xc3\xaddeo 3D i a m\xc3\xa9s a m\xc3\xa9s, la necessitat de desenvolupament i recerca dels sistemes de compressi\xc3\xb3 de v\xc3\xaddeo multi-vista. D'una altra banda, fins i tot amb pantalles 2D, les matrius multi-c\xc3\xa0mera s'utilitzen cada vegada m\xc3\xa9s per capturar una escena des de diferents angles. El conjunt de dades multi-vsta resultants permet a l'espectador observar una imatge des de qualsevol punt de vista i es pot emprar com una altra aplicaci\xc3\xb3 de la compressi\xc3\xb3 multi-vista.\n_START_SECTION_\nCaracter\xc3\xadstiques\n_START_PARAGRAPH_\nEn els c\xc3\xb2decs de v\xc3\xaddeo est\xc3\xa0ndard, una eina important \xc3\xa9s la compressi\xc3\xb3 i predicci\xc3\xb3 de moviment que realitza el codificador en el quadre actual respecte de quadres anteriors o posteriors. A m\xc3\xa9s de la predicci\xc3\xb3 temporal est\xc3\xa0ndard, el c\xc3\xb2dec multi-vista permet predir una imatge a partir de les imatges obtingudes per altres c\xc3\xa0meres o a partir de vistes interpolades virtuals. Alguns c\xc3\xb2decs multi-vista fins i tot, modifiquen el programari de refer\xc3\xa8ncia de MPEG, el JSVM (Joint Scalable Video Model) per a permetre la inserci\xc3\xb3 de mostres multi-vista en el buffer del descodificador aix\xc3\xad com de diverses llistes de par\xc3\xa0metres de refer\xc3\xa8ncia. Per a la descomposici\xc3\xb3 de la seq\xc3\xbc\xc3\xa8ncia existeixen diverses maneres, puguen obtenir la predicci\xc3\xb3 espaciotemporal de manera m\xc3\xa9s eficient que la simple predicci\xc3\xb3 temporal. A m\xc3\xa9s, si disposem dels par\xc3\xa0metres de la c\xc3\xa0mera, podem obtenir interpolant, vistes virtuals i utilitzar-les de refer\xc3\xa8ncia. Per exemple, hi ha c\xc3\xb2decs que combinen dues vistes per interpolar en mig una nova vista sint\xc3\xa8tica que es pot emprar en la predicci\xc3\xb3 d'una possible seq\xc3\xbc\xc3\xa8ncia paral\xc2\xb7lela. L'\xc3\xbas de vistes virtuals sovint millora els resultats de les refer\xc3\xa8ncies temporals._NEWLINE_Tot i que no existeix un est\xc3\xa0ndard definit encara, tots els m\xc3\xa8todes utilitzats avui en dia s'implementen sobre H.264/MPEG-4 AVC per ser el millor est\xc3\xa0ndard per a un sol punt de vista. En primer lloc les dades de les diferents seq\xc3\xbc\xc3\xa8ncies es reorganitzen en un flux de bits sense comprimir. Per a beneficiar-nos de les similituds entre les imatges en el temps, aix\xc3\xad com entre els diferents enfocaments de cada punt de vista, s'aplica un model de codificaci\xc3\xb3 que utilitza una jerarquia amb imatges tipus I, P i B tant per a les seq\xc3\xbc\xc3\xa8ncies temporals com per a les espacials, a m\xc3\xa9s a m\xc3\xa9s de les possibles vistes virtuals. Aquesta metodologia s'ha desenvolupat a partir d'una an\xc3\xa0lisi estad\xc3\xadstica i pensat per a un nombre de c\xc3\xa0meres (GoP, Group of Pictures) d'entre 8 i 12, disposades linealment._NEWLINE_Aix\xc3\xb2 no obstant, el model de codificaci\xc3\xb3 pot adaptar-se d'acord amb la configuraci\xc3\xb3 de les c\xc3\xa0meres, aix\xc3\xad com del n\xc3\xbamero del GoP. El descodificador per la seva part, llegeix el flux de bits com si fos una seq\xc3\xbc\xc3\xa8ncia uniespacial sense tenir en compte el sistema mult-vista. Per aquest motiu \xc3\xa9s compatible amb H.264, perqu\xc3\xa8 el flux de bits s'ordena i codifica com si es tract\xc3\xa9s d'un sistema convencional. La reorganitzaci\xc3\xb3 de les diferents seq\xc3\xbc\xc3\xa8ncies en funci\xc3\xb3 de la posici\xc3\xb3 i configuraci\xc3\xb3 de les c\xc3\xa0meres la duu a terme el reproductor, intentant minimitzar l'\xc3\xbas de mem\xc3\xb2ria per\xc3\xb2 necessitant tot i aix\xc3\xb2, una grand\xc3\xa0ria del buffer receptor major.\n_START_SECTION_\nFutur\n_START_PARAGRAPH_\nActualment s'est\xc3\xa0 treballant perqu\xc3\xa8 en un futur pr\xc3\xb2xim es pugui definir un est\xc3\xa0ndard de codificaci\xc3\xb3 multi-vista sobre MPEG i per a millorar la tecnologia de pantalles 3D sobre la que s'aplicar\xc3\xa0 el model de visi\xc3\xb3 amb punt de vista lliure, amb els conseg\xc3\xbcents aven\xc3\xa7os en la gesti\xc3\xb3 dels buffers, de l'acc\xc3\xa9s aleatori i de les vistes virtuals."